**Nájomná zmluva**

**č. 2/2020**

**uzatvorená v súlade s § 720 Občianskeho zákonníka a zákona č. 116/1990 Zb. o nájme a podnájme nebytových priestorov v znení neskorších predpisov**

**medzi**

P**renajímateľom: Nitriansky samosprávna kraj v zastúpení POLIKLINIKA NSK Štúrovo**

Sídlo: Jesenského 85, 943 01 Štúrovo

Zastúpený: Mgr.Ondrejom CZÉKUSOM

riaditeľom Polikliniky Štúrovo

IČO: 17336139

IČ DPH: SK 2021035225

Bankové spojenie: Štátna pokladnica

Číslo účtu: SK 76 8180 0000 0070 0030 6159

**a**

**Nájomcom: Humanitné združenie „Ludské srdce“**

Sídlo:Lipová č. 4, 943 01 Štúrovo

Zastúpený: Mgr. Silviou Bučekovou-štatutárnym zástupcom IČO: 34 013 369

**za nasledovných podmienok:**

**Čl. I**

**Predmet a  účel nájmu**

l. Prenajímateľ ako správca majetku Nitrianskeho samosprávneho kraja prenajíma nájomcovi časť nebytových priestorov nachádzajúcich sa v budove súpisné číslo 942 na parcele číslo 3664, kat. územie Štúrovo, na ulici Lipová č. 4 o celkovej výmere 489 m². Nehnuteľnosť je zapísaná v katastri nehnuteľností Katastrálneho úradu v Nitre, správa katastra Nové Zámky na LV č. 2950.

2. Účelom nájmu je užívanie nebytových priestorov na prevádzkovanie zariadenia pre seniorov.

**Čl. II.**

**Doba nájmu**

1..Zmluva sa uzatvára na dobu určitú, od 2.1.2020 do 1.1.2030.

**Čl. III.**

**Výška nájomného, splatnosť a spôsob platenia**

1. Úhrada za užívanie priestorov opísaných v Čl. I. tejto zmluvy bola stanovená dohodou zmluvných strán vo výške 12,00 €/m² ročne, ktorá predstavuje čisté nájomné bez ďalších nákladov spojených s užívaním a prevádzkovaním nebytových priestorov.

Nájomné ročné celkom 5 868,00 €

Nájomné mesačne celkom 489,00 €

1/3

2.Nájomné je splatné mesačne vždy do 20. dňa predošlého mesiaca na bežný mesiac na účet prenajímateľa č. účtu: SK  76 8180 0000 0070 0030 6159. Nájomca bude uhrádzať nájomné na základe faktúr.

**Čl. IV.**

**Úhrada služieb spojených s nájmom**

Všetky náklady spojené s užívaním bude hradiť nájomca.

V prípade, že nájomca neuhradí nájomné alebo inú zročnú pohľadávku voči prenajímateľovi v stanovenom termíne, je povinný uhradiť prenajímateľovi úrok z omeškania vo výške stanovenej nar. Vlády SR č. 87/1995 Z.z.

**Čl. V.**

**Technický stav nebytového priestoru**

Zmluvné strany berú na vedomie, že prenajímateľ prenecháva nájomcovi nebytové priestory v stave spôsobilom na účel užívania. Opravy a úpravy účelovej povahy znáša nájomca na vlastné náklady. Stavebné úpravy je nájomca oprávnený vykonať len po predchádzajúcom písomnom súhlase prenajímateľa a príslušného stavebného úradu na vlastné náklady. Po ukončení nájmu nájomca je povinný dať prenajaté priestory do pôvodného stavu.

**Čl. VI.**

**Práva a povinnosti zmluvných strán**

**Nájomca je povinný:**

* uhrádzať náklady spojené s obvyklým udržiavaním
* platiť dohodnuté nájomné
* používať predmet nájmu v súlade s účelom určeným v čl. I. tejto zmluvy
* odovzdať priestory po skončení užívania v stave, v akom ich prevzal s prihliadnutím na obvyklé opotrebenie

- nájomca zodpovedá v plnom rozsahu za protipožiarnu ochranu prenajatého priestoru a ochranu bezpečnosti zdravia pri práci svojich zamestnancov

- nájomca nie je oprávnený dať predmet nájmu do ďalšieho prenájmu alebo výpožičky

**Prenajímateľ je povinný:**

Odovzdať nebytové priestory nájomcovi ku dňu začatia plynutia doby nájmu v zmysle č. V. tejto zmluvy, v stave spôsobilom na dohovorené užívanie ho na svoje náklady udržiavať a zabezpečovať riadne plnenie služieb, ktorých poskytovanie je s užívaním nebytového priestoru spojené.

**Čl. VII.**

**Skončenie nájmu**

Nájomná zmluva končí:

1. Uplynutím dohodnutej doby nájmu

2. Písomnou dohodou zmluvných strán

3. Písomnou výpoveďou niektorej zo zmluvných strán z dôvodov uvedených v § 9 zákona č. 116/1990 Zb. v znení neskorších predpisov. Výpovedná lehota je 6 mesiacov, ktorá začína plynúť prvým dňom mesiaca po doručení písomnej výpovede.

4. Prenajímateľ má právo túto zmluvu vypovedať, ak priestory potrebuje na plnenie svojich úloh. Výpovedná lehota v tomto prípade je jeden mesiac, ktorá začína plynúť prvým dňom mesiaca po doručení písomnej výpovede.

2/3

**Čl. VIII.**

**Záverečné ustanovenia**

1. Zmeniť a doplniť túto zmluvu možno len písomne na základe súhlasných prejavov účastníkov zmluvy očíslovaným dodatkom k tejto zmluve.

2. Zmluvné strany sú povinné po nadobudnutí platnosti nových všeobecne záväzných právnych predpisov a VZN NSK a zosúladiť obsah tejto zmluvy s týmito predpismi v lehote do 30 dní odo dňa účinnosti.

3. Zmluva nadobudla platnosť podpisom zmluvných strán po schválení zriaďovateľom NSK a účinnosť dňom nasledujúcim po dni zverejnenia na internetovej stránke prenajímateľa – Uznesenie č. 194/2019 zo 16. riadneho zastupitelstva Nitrianskeho samosprávneho kraja konaného dňa 9. decembra 2019.

4. Táto zmluva je vyhotovená v piatich vyhotoveniach, z ktorých 2 vyhotovenia dostane prenajímateľ, 2 nájomca a 1 vyhotovenie zriaďovateľ prenajímateľa, Nitriansky samosprávny kraj.

V Štúrove, dňa 8.1.2020 V Štúrove, dňa 8.1.2020

Prenajímateľ: Nájomca:

––––––––––––––––––––––––––––––– ––––––––––––––––––––––––––––––-

Mgr.Ondrej CZÉKUS Mgr. Silvia Bučeková

riaditeľ PK Štúrovo štatutárny zástupca

3/3